S-7358/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 3. nóvember 2020, á hendur G-kk-þgf R-kk-þgf S-kk-þgf, [...], [...], [...], fyrir eftirtalin umferðar og hegningarlagabrot, með því að hafa:

1. Fimmtudaginn 13. febrúar 2020 ekið bifreiðinni [...] sviptur ökurétti um Reykjanesbraut í Hafnarfirði, austan við álverið.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Föstudaginn 14. ágúst 2020 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 710 ng/ml) norður Frakkastíg í Reykjavík, við Grettisgötu, þar sem lögregla stöðvaði aksturinn og að hafa ekið bifreiðinni umrædd sinn á fjórum negldum hjólbörðum án heimildar.

Telst brot þetta varða við 1., sbr. 2. mgr. 50. gr., 1. mgr. 58. gr. og 4. mgr. 85. gr., sbr. 16. gr. reglugerðar nr. 822/2004 um gerð og búnað ökutækja, sbr. 1. mgr. 94. gr. og 1. mgr. 95. gr. umferðarlaga nr. 77/2019.

3. Fimmtudaginn 20. ágúst 2020 ekið bifreiðinni [...] sviptur ökurétti suður Fjarðarhraun í Hafnarfirði, við Reykjanesbraut.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Föstudaginn 21. ágúst 2020 ekið bifreiðinni [...] sviptur ökurétti suður Reykjanesbraut í Hafnarfirði, austan við álverið, þar sem ákærði sneri bifreið sinni við þannig að hætta skapaðist fyrir aðra og akstri lauk með árekstri.

Telst brot þetta varða við 1. mgr. 20. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

5. Miðvikudaginn 14. október 2020 í blekkingarskyni sett skráningarnúmerið [...] sem tilheyrði rauðri bifreið af gerðinni Jeep Grand Cherokee, á græna bifreið af gerðinni Jeep Grand Cherokee, sem bera átti skráningarnúmerið [...] og ekið henni þannig á röngum skráningarmerkjum og sviptur ökurétti norður Ásbraut í Hafnarfirði, við Stekkjarás, þar sem lögregla stöðvaði aksturinn.

Telst brot þetta varða við 1. mgr. 157. gr. almennra hegningarlaga nr. 19/1940 og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Ákærði sótti ekki þing við þingfestingu málsins og hafði ekki boðað forföll en ákæra og fyrirkall hafði verið birt á lögheimili ákærða í samræmi við 1. mgr. 156. gr. laga um meðferð sakamála nr. 88/2008. Verður málið dæmt samkvæmt heimild í alið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 28. október 2020, var ákærði dæmdur til greiðslu sektar með dómi 11. september 2019 vegna aksturs undir áhrifum ávana og fíkniefna og vörslur fíkniefna. Ákærði var jafnframt sviptur ökurétti í eitt ár frá 2. febrúar 2020. Að öðru leyti kemur sakaferill ákærða ekki til skoðunar.

Við ákvörðun refsingar í máli þessu verður því miðað við að ákærða sé í annað sinn gerð refsing fyrir akstur áhrifum ávana og fíkniefna en í fyrsta sinn fyrir að aka sviptur ökuréttindum innan ítrekunartíma í skilningi 71. gr. almennra hegningarlaga nr. 19/1940.

Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin 1.100.000 króna sekt til ríkissjóðs, sem ákærða ber að greiða innan fjögurra vikna frá birtingu dóms þessa að telja en sæta ella fangelsi í 40 daga.

Með vísan til lagaákvæða í ákæru er ákærði sviptur ökurétti í þrjú ár frá 12. febrúar 2021 að telja.

Ákærði greiði 78.123 krónur annan sakarkostnað.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, G-kk-nf R-kk-nf S-kk-nf, greiði 1.100.000 króna sekt til ríkissjóðs, sem ákærða ber að greiða innan fjögurra vikna frá birtingu dóms þessa að telja en sæta ella fangelsi í 40 daga.

Með vísan til lagaákvæða í ákæru er ákærði sviptur ökurétti í þrjú ár frá 12. febrúar 2021 að telja.

Ákærði greiði 78.123 krónur annan sakarkostnað.

A-kvk-nf S-kvk-nf

Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin 1.100.000 króna sekt til ríkissjóðs, sem ákærða ber að greiða innan fjögurra vikna frá birtingu dóms þessa að telja en sæta ella fangelsi í 40 daga.

Með vísan til lagaákvæða í ákæru er ákærði sviptur ökurétti í þrjú ár frá 12. febrúar 2021 að telja.

Ákærði greiði 78.123 krónur annan sakarkostnað.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, G-kk-nf R-kk-nf S-kk-nf, greiði 1.100.000 króna sekt til ríkissjóðs, sem ákærða ber að greiða innan fjögurra vikna frá birtingu dóms þessa að telja en sæta ella fangelsi í 40 daga.

Með vísan til lagaákvæða í ákæru er ákærði sviptur ökurétti í þrjú ár frá 12. febrúar 2021 að telja.

Ákærði greiði 78.123 krónur annan sakarkostnað.

A-kvk-nf S-kvk-nf